16.6.2023
SL
Uradni list Evropske unije
C 214/85 sreda 18. januarja 2023
14. poudarja, da je imela nezakonita, neupravičena in neizzvana vojna agresija proti Ukrajini izjemen vpliv na svetovno prehransko varnost, saj je Ukrajina peta največja izvoznica žita na svetu;
15. je zelo zaskrbljen zaradi varnosti jedrskih objektov v Ukrajini, ki bi lahko vsak trenutek postali tarča vojaškega obstreljevanja; poziva EU, njene države članice in mednarodno skupnost, naj vzpostavijo varnostna območja okoli teh jedrskih objektov;
Krepitev politik, instrumentov in diplomacije EU za varstvo človekovih pravic in demokracije v svetu in za doseganje napredka na tem področju NDICI – Globalna Evropa ter tematski program za človekove pravice in demokracijo
16. poziva EU, naj razmisli o tem, kako v vseh instrumentih in strategijah EU spodbujati in najbolje uporabiti pristop, ki temelji na človekovih pravicah, da bi okrepili zunanjo politiko EU na področju človekovih pravic ter se prilagodili geopolitičnemu dogajanju in sovplivali nanj; poudarja, da je instrument NDICI – Globalna Evropa, vključno z njegovim tematskim programom o človekovih pravicah in demokraciji, eno glavnih orodij, ki jih ima EU na voljo za izboljšanje razmer na področju človekovih pravic po svetu in pomoč pri spodbujanju odpornih, vključujočih in demokratičnih družb ter pri zoperstavljanju vplivom avtoritarnih režimov; poudarja, da je sodelovanje lokalnih akterjev civilne družbe bistveno za zaščito človekovih pravic in demokracije v njihovih državah, in ponovno poziva, naj se jih v celoti vključi v vse ustrezne zunanje dejavnosti EU; v zvezi s tem pozdravlja neprecenljivo pomoč, ki jo organizacije civilne družbe in aktivisti po vsem svetu trenutno prejemajo v okviru tematskega programa za človekove pravice in demokracijo instrumenta NDICI – Globalna Evropa in Evropske ustanove za demokracijo; poudarja pomen, ki se v okviru instrumenta NDICI – Globalna Evropa pripisuje spodbujanju človekovih pravic in demokracije s strateškimi mednarodnimi in lokalnimi partnerji, med drugim v misijah EU za opazovanje volitev; poudarja vlogo, ki jo ima Parlament pri procesu načrtovanja tega instrumenta, ter poziva Komisijo in ESZD, naj izboljšata pravočasno posredovanje vseh ustreznih informacij, da bo Parlament lahko ustrezno opravljal svojo vlogo, kot je določena v Pogodbah, zlasti v geopolitičnih dialogih na visoki ravni s Komisijo; poziva Komisijo in ESZD, naj začneta dialog s Parlamentom, da bi poskrbeli za izboljšave na tem področju;
17. poudarja pomen dolgoročnega načrtovanja in neprekinjene podpore projektom in pobudam v okviru instrumenta za sosedstvo ter razvojno in mednarodno sodelovanje – Globalna Evropa, zlasti kadar gre za regije, ki jih prizadenejo konflikti, vojna in naravne nesreče; poziva Komisijo in ESZD, naj v vse tematske in geografske programe instrumenta NDICI – Globalna Evropa vključita podporo demokraciji kot medsektorsko prednostno nalogo;
18. ponovno poziva k večji preglednosti določb o človekovih pravicah v sporazumih o financiranju v okviru instrumenta za sosedstvo ter razvojno in mednarodno sodelovanje – Globalna Evropa ter k pojasnitvi tega mehanizma in meril za začasno prekinitev izvajanja teh sporazumov v primeru kršenja človekovih pravic, demokratičnih načel ali pravne države ter tudi v hudih primerih korupcije; poziva Komisijo, naj ne uporablja proračunske podpore vladam tretjih držav kot načina za sodelovanje, če so v državi razširjene kršitve človekovih pravic in se zatirajo zagovorniki človekovih pravic;
Posebni predstavnik EU za človekove pravice
19. v celoti podpira delo posebnega predstavnika EU za človekove pravice, ki z namenom zagovarjanja in spodbujanja človekovih pravic po svetu sodeluje s tretjimi državami in podobno mislečimi partnerji, ter njegovo pomembno vlogo pri krepitvi učinkovitosti politik EU na področju človekovih pravic, s tem ko si prizadeva za njihovo večjo skladnost; poudarja, da bi morali posebni predstavnik EU za človekove pravice in drugi posebni predstavniki EU za države in regije tesno sodelovati, da bi se skladnost še izboljšala, in poziva k večji prepoznavnosti vloge posebnega predstavnika EU za človekove pravice; poudarja, da je pomembno, da posebni predstavnik EU za človekove pravice še naprej sodeluje z mednarodnimi organizacijami, vključno z OZN in njenimi posebnimi poročevalci, ki jih imenuje Svet OZN za človekove pravice, ter s predstavniki ali odposlanci drugih držav, odgovornimi za človekove pravice; poziva posebnega predstavnika EU, naj se v javnosti bolj zavzame za posamezne zagovornike človekovih pravic in tesneje sodeluje z organizacijami civilne družbe in zagovorniki človekovih pravic v EU in posameznih državah; poudarja, kako pomembno je, da posebni predstavniki EU za državne in regionalne razmere sodelujejo z nacionalnimi organi na področju varstva človekovih pravic in v konkretnih posameznih primerih; spodbuja posebnega predstavnika EU za človekove pravice, naj nadaljuje diplomatska prizadevanja za večjo podporo EU mednarodnemu humanitarnemu pravu in mednarodnemu pravosodju;